Graikijos krepšinio lyga
ESAKE (ΕΣΑΚΕ) – Graikijos krepšinio klubų asociacija (gr. Ελληνικός Σύνδεσμος Ανωνύμων Καλαθοσφαιρικών Εταιρειών) – asociacija, kuri vykdo Graikijos krepšinio čempionatą, kurį sudaro dvi lygos. Stipriausia lyga vadinasi A1, o antroji Graikijos lyga – A2. Pirmojoje lygoje dalyvauja 14 komandų, antrojoje – 14. Kasmet du praščiausius rezultatus reguliariajame sezone pademonstravę klubai iškrenta į žemesnę lygą, iš kurios į A1 divizioną pakyla jos čempionai bei vicečempionai. Nors lyga įkurta 1927 metais, vos 9 klubai iki šiol yra laimėję čempionų žiedus. Daugiausiai kartų (net 39) tai yra pavykę padaryti Atėnų „Panathinaikos“ ekipai.